paragraph_text: Tijekom 100 godina rada osobita se pozornost posvećivala tamburaškoj glazbi, pa je tako iz Društva proizašlo više generacija vrhunskih tamburaša koji su doprinijeli da se o Društvu nadaleko čuje. Zahvaljujući tome Društvo je 1966. godine sudjelovalo na prvoj Međunarodnoj smotri folklora u Zagrebu, a 1968. imalo je čast otvoriti Smotru. Tamburaški sastav „Cicibani“, koji je proizašao iz KUD-a, sudjelovao je u poznatom filmu „Breza“ redatelja Ante Babaje (1967.) te u filmu „Družba Pere Kvržice“ (1970.) Vladimira Tadeja.